Famîleya stêregulan
Famîleya stêregulan, famîleya beybûnan (Asteraceae an Compositae) yek ji malbatên mezin ên riwekan e. Di desteya Asterales de cih digire. Famîleya beybûnan ji 1.600 heya 1.700 cins (celeb) û bi qasî 24.000 cureyan pêk tê. Li her deverekê dinyayê kêm-zêde endamekê vê malbatê digihê. Navê famîleyê ji kulîlka aster ango stêrêgulê (dahlia) tê ku aster bi latînî stêr e.

Hin cureyên tên bikaranîn 
Di seleteyan de yan wekî sebze bi xavî:
 Chicoree (Cichorium intybus var. foliosum): Pelên wê
 Xêzimok, talîşk, kasnî (Cichorium endivia): Pel (belg)
 Artîşoka spanî (Cynara cardunculus): Kulîlka wê
 Artîşok (Cynara scolymus): Kulîlk
 Sêvarxin (Helianthus tuberosus): Gupik
 Kaho, xas (Lactuca sativa convar. sativa): Pel
 Kokreşa çivanokî, kokreşa xwarovîçko (Scorzonera hispanica): Kokên wê
 Tagetes lucida
 Qalîşk, diranê şêr (Taraxacum officinale): Kok, pel
 Kokbaçîkî, kokxamkêsankî (Tragopon porrifolium): Kok

Di bijîşkiyê de û wekî biharbêhn:
 Gihadas, dasokî (Arnica montana): Pelt
 Pojan (Artemisia absinthicum): Pel
 Pelîna berazan, almasta berazan (Artemisia abrotanum): Pel
 Tarxûn (Artemisia dracunculus): Pel
 Pelîna bejî (Artemisia vulgaris): Gupik
 Gula caferî, gulqedîfe, êstper (Calendula officinalis): Gupik
 Strîbeloq, beliqa tehl, beliqa qantiran (Cnicus benedictus): Pel
 Kumroja mor, kumê rojê ya mor (Echinacea purpurea)
 Zencefîlê şamî yê yewnanî (Inula helenium): Kok
 Beybûna mêrgan (Matricaria chamomilla, Syn.:Matricaria recutita): Gupik

Di endustriyê de:
 Lepkiya dendikreş (Guizotia abyssinica)
 Beliqa bireng (Carthamus tinctorius): Pel, dendik
 Gula berbiro, gulberojk (Helianthus annuus), Dendik

Herwiha:
 Pelşîrîn, gihahingivîn (Stevia rebaudiana)
 Kasniya spî, talîşka spî (Cichorium intybus): Kok
 Bireka gelawêjê, bireka tebaxê (Serratula tinctoria): Pel
 Guleşêxana hindî (Tanacetum cinerariifolium, Syn.: Pyrethrum cinerariifolium, Chrysanthemum cinerariifolium): Kulîlk, gupik
 Guleşêxana Kurdistanê, guleşêxana Farsê (Chrysanthemum coccineum, Syn.: Pyrethrum roseum): Kulîlk

Bo xeml û baxçevaniyê:
Gelek ji endamên vê malbatê bo xeml û dekorasyonê tên çandin. Li Kurdistanê baxçevanî gelek paşde maye. Şer, şewitandina daristanan, xizanî û gelek sedemên wê hene ku ne tenê baxçevanî, bi giştî çandinî jî li Kurdistanê pirr li paş hiştiye.